Nafarroako Parlamentuko Mahaiak, 2022ko urtarrilaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azkona Molinet jaunak aurkeztutako gaurkotasun handiko galdera, soldata-arrakalaren ondorioz areagotutako gizarte-desparekotasunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko urtarrilaren 24an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak urtarrilaren 27ko Osoko Bilkuran ahoz erantzun dezan:

Azken asteotan datu positiboak ezagutu ditugu; esaterako, langabeziaren bilakaerari buruz; edo, berrikiago, Foru Ogasunaren diru-bilketaren bilakaerari buruz. Hala ere, datu horiek gorabehera, beste indize batzuek guretzat kezka-iturri izaten segitzen dute, adierazten dutenak gizarte-desparekotasunak areagotzen ari direla eta gure gizartearen parte bat txirotasunean amiltzen ari dela.

Zer iritzi du Gobernuak datu horien inguruan, adierazten baitute gizarte-desparekotasunak gorantz doazela, soldata-arrakalaren ondorioz areagotuak?

Iruñean, 2022ko urtarrilaren 24an

Foru parlamentaria: Pablo Azcona Molinet